b"\n_START_ARTICLE_\nDavid Graham Baird\n_START_SECTION_\nResultats destacats en competici\xc3\xb3\n_START_PARAGRAPH_\nBaird va viure a Nova York, on va participar en nombrosos torneigs. Va guanyar quatre cops el prestigi\xc3\xb3s Campionat del Manhattan Chess Club (els anys 1888, 1890, 1891, i 1895)._NEWLINE_En torneigs a Nova York, va empatar als llocs 2n-4t el 1880, fou 2n el 1883, 3r el 1884, 5\xc3\xa8 el 1885, 10\xc3\xa8 el 1886, 14\xc3\xa8 el 1889 (6\xc3\xa8 American Chess Congress, els guanyadors foren Max Weiss i Mikha\xc3\xafl Txigorin), fou 7\xc3\xa8 el 1893 (el guanyador fou Harry Pillsbury), empat\xc3\xa0 als llocs 10\xc3\xa8-11\xc3\xa8 el 1894, fou 5\xc3\xa8 el 1900, empat\xc3\xa0 als llocs 7\xc3\xa8-8\xc3\xa8 el 1905, i empat\xc3\xa0 als llocs 11\xc3\xa8-12\xc3\xa8 el 1911.\n_START_SECTION_\nTorneig de Viena 1898\n_START_PARAGRAPH_\nD.G. Baird fou un dels jugadors que participaren en el gran Torneig de Viena 1898 (Kaiser-Jubil\xc3\xa4umsturnier, guanyat per Siegbert Tarrasch i Harry Pillsbury). Hi fou 18\xc3\xa8, amb nom\xc3\xa9s 8 punts de 36 partides (+ 5 = 6 \xe2\x80\x93 25) per\xc3\xb2 aquest va ser un dels torneigs m\xc3\xa9s forts del segle XIX, i hi participaven la majoria dels millors jugadors del moment. Baird va aconseguir guanyar, per exemple, Mikha\xc3\xafl Txigorin i Semion Alap\xc3\xadn, entre d'altres\n_START_SECTION_\nR\xc3\xa0nquing mundial\n_START_PARAGRAPH_\nEl seu millor r\xc3\xa0nquing Elo s'ha estimat en 2546 punts, el juliol de 1885, moment en qu\xc3\xa8 tenia 30 anys d'edat, cosa que el situaria en 27\xc3\xa8 lloc mundial en aquella data. Segons chessmetrics, va ser el 27\xc3\xa8 millor jugador mundial en 2 diferents mesos, el juliol de 1885 i el febrer de 1886."